2. ΑΝΑΓΚ. ΝΟΜΟΣ 121 της 13/16 Φεβρ. 1945 Περί διατάξεων αφορωσών την άσκησιν Ποινικής αγωγής παρά τοις Στρατοδικείοις. Άρθρον μόνον 1.Επί αδικημάτων υπαγομένων εις την αρμοδιότητα των Στρατοδικείων ή Ναυτοδικείων δυνάμει των διατάξεων του ΔΞΘ΄ Νόμου «περί καταστάσεως πολιορκίας» δύναται ο ασκών την ποινικήν αγωγήν, διαχωρίζων τας καθ’ έκαστον κατηγορίας, να διατάσση την εισαγωγήν εις δίκην ωρισμένων εκ τούτων, κατά παρέκκλισιν των περί συρροής διατάξεων και των τοιούτων περί επιβαρυντικών περιπτώσεων. Εν τη τελευταία ταύτη περιπτώσει δύναται, εάν η επιβαρυντική περίπτωσις συνιστά αυτοτελές αδίκημα κατά τας ισχυούσας διατάξεις, να διατάσση την επί τω αδικήματι τούτω κεχωρισμένως εισαγωγήν εις δίκην. 2.Υποθέσεις εφ’ ων έχει ήδη διαταχθή η εισαγωγή εις δίκην δυνάμει του ΔΞΘ΄ Νόμου, υποβάλλονται εις τον ασκούντα την ποινικήν αγωγήν προς εφαρμογήν των διατάξεων της προηγουμένης παραγράφου. Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την Βουλήν άμα συνερχομένην. Άσκηση Ποινικής Αγωγής 8.Μ.β.1-4 